வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண்.0004/அ5/2022 நாள்.21.01.2022

----

பொருள் பள்ளிக்கல்வி – 2021-2022ஆம் ஆண்டு ஆசிரியர்கள் பொதுமாறுதல் சார்பான விண்ணப்பங்கள் இணையதளத்தில் பதிவேற்றம் செய்தமை – முன்னுரிமைப் பட்டியல் வெளியிடுதல் – சார்பு

பார்வை 1. அரசாணை (நிலை) எண்.176 பள்ளிக்கல்வி (பக5(1) துறை நாள்.17.12.2021

2. சென்னை, பள்ளிக்கல்வி ஆணையரின் செயல்முறைகள் ந.க.எண்.25154/அ1/இ2/2021 நாள்.30.12.2021, 06.01.2022, 07.01.2022, 08.01.2022, 10.01.2022, 20.01.2022

3. வேலூர் மாவட்ட முதன்மைக் கல்வி அலுவலரின் செயல்முறைகள் ந.க.எண்.3973/அ4/2021 நாள்.07.01.2022

-----

பார்வை-1ல் காணும் அரசாணையின்படி 2021-22ஆம் கல்வியாண்டிற்கு அரசுப் பள்ளிகளில் பணிபுரியும் அனைத்துவகை ஆசிரியர்களுக்கான பொதுமாறுதல் கலந்தாய்வு நெறிமுறைகள் வெளியிடப்பட்டு, அரசாணையில் தெரிவித்துள்ள வழிகாட்டுதலின் அடிப்படையில் மாறுதல் கோரும் ஆசிரியர்கள் விண்ணப்பங்கள் கல்வி தகவல் மேலாண்மை இணையதளத்தில் (EMIS Online) பதிவேற்றம் செய்துள்ளனர். அதனடிப்படையில் பதிவேற்றம் செய்யப்பட்டுள்ள மாறுதல் விண்ணப்பங்களை பதவி வாரியாக, பாடவாரியாக முன்னுரிமைப் பட்டியல் தற்போது (Seniority List) EMIS இணையதளத்தில் வெளியிடப்பட்டுள்ளது.

விண்ணப்பித்திருந்த ஆசிரியர்கள் தங்களுடைய Individual Id (Username and Password) பயன்படுத்தி மாறுதல் முன்னுரிமைப் பட்டியலில் திருத்தம் மற்றும் முறையீடுகள் ஏதும் இருப்பின் 21.01.2022 இன்று மாலை 5.00 மணிக்குள் EMIS Online வழியே உரிய விவரங்களை தெரிவித்திட சம்மந்தப்பட்ட ஆசிரியர்களுக்கு (மாறுதல் கோரி விண்ணப்பித்த ஆசிரியர்கள்) அறிவுறுத்திட அனைத்து தலைமை ஆசிரியர்களுக்கு தெரிவிக்கப்படுகிறது.

உரிய திருத்தங்கள் / முறையீடுகள் ஆகியனவை மேற்கொள்ளப்பட்டு இறுதி முன்னுரிமைப் பட்டியல் 22.01.2022 EMIS இணையதள வாயிலாக வெளியிடப்படும். இறுதி முன்னுரிமைப் பட்டியல் வெளியிடப்பட்ட பிறகு திருத்தங்கள் / முறையீடுகள் ஏதும் இருப்பின் ஏற்றுக்கொள்ளப்படமாட்டாது என தெரிவிக்கப்படுகிறது.

முதன்மைக் கல்வி அலுவலர்

வேலூர்

பெறுநர்

தலைமை ஆசிரியர்கள்,

அனைத்து அரசு / நகராட்சி உயர் / மேல்நிலைப்பள்ளிகள்,

வேலூர் மாவட்டம்.

நகல்

மாவட்டக் கல்வி அலுவலர்,

வேலூர்.